Ngohe Aromatawai: Ka pū te ruha

Paerewa Paetae Ngā Mahi a te Rēhia 91757: Te whakataurite i tētahi toi taketake ki tētahi mahi toi o ēnei rā i roto i ngā mahi a te rēhia

Te Kaupapa Ako: Ngā Mahi a te Rēhia 2.7B v1

Whiwhinga: 4

**Te Horopaki**

Ko tāu nā mahi he waihanga rauemi e hāngai ana ki ngā āhuatanga hou me ngā āhuatanga tawhito o tētahi akoranga o ngā mahi a te rēhia.

Ka rangahau koe i ngā pūkenga me ngā huānga toi kei roto i tētahi akoranga o ngā mahi a te rēhia, pērā i te poi, te haka, te waiata ā-ringa. Ka whakataurite i ngā āhuatanga hou me ngā āhuatanga tawhito kia puta he rauemi hei whakamārama atu ki te minenga i ngā rerekētanga me ngā ōritenga i te takanga o te wā. Ka taea te whakamahi i ngā rawa toi hei āwhina, hei hāpai i te hanganga o tō rauemi.

He mahi takitahi, ā-rōpū rānei, tēnei.

Ka aromatawaingia koe i runga i tōu mārama me tāu āhei ki te waihanga rauemi e whakamārama ana i te rerekētanga o ngā toi taketake i ngā mahinga toi o ēnei rā.

**Hei Mahi**

1. Kōwhiria tētahi momo toi taketake hei kaupapa mō tāu rauemi. Hei tauira, ko te poi, ko te mōteatea, ko te haka. Whakaarohia i pēhea rā, i tōna wā, i whakaputa ai te tangata i ōna whakaaro, ōna aronga, ōna kare ā-roto mā taua momo mahi toi, arā, he aha te tino tikanga, pūtake rānei o taua toi taketake.
2. Kōwhiria tētahi momo mahinga toi o ēnei rā hei whakataurite māu ki te toi taketake. Hei tauira, ko ngā kanikani hou, ko ngā waiata hou, ko ngā mahi kapa haka hou. Whakaarohia ngā tikanga, pūtake anō hoki o ēnei momo mahi toi. Whakaritea ōu whakaaro kia mārama te kite atu i ngā rerekētanga me ngā ritenga o ngā mahi toi nei, tawhito mai, hou mai.
3. Waihangatia tētahi rauemi e whakamāramatia ana ngā āhuatanga nei. Kei a koe te tikanga mō te āhua o te rauemi, he tuhinga pea, he uiuinga pea, he whakaaturanga pea.

Taunakitanga: Ngā Mahi a te Rēhia 91757 Ka pū te ruha

|  |  |  |
| --- | --- | --- |
| **Taunakitanga mō te Paetae** | **Taunakitanga mō te Kaiaka** | **Taunakitanga mō te Kairangi** |
| * Ka tau te whakataurite i ngā mahinga toi i roto i te horopaki tika.
* Ka whakaatu māramatanga ki te rerekētanga o ngā mahinga toi taketake i ngā mahinga toi o ēnei rā.

*Hei tauira:**Kua tautohua e te ākonga ngā āhuatanga hou, tawhito hoki o tētahi toi taketake me tētahi mahinga toi hei waihanga i tētahi rauemi hei whakaatu i ēnei mea e whai ake nei:** *Kua tautohu, kua tūhura te ākonga i tētahi mahi toi taketake.*
* *Kua puta mai ngā whakaaro me ngā kare ā-roto o te ākonga e pā ana ki ngā tauritenga o ngā mahi toi e rua, kua whakamāramahia hoki ngā pūtake.*
* *Kua mōhio ki te hanga rauemi e whakamārama ana i te rerekētanga o ngā toi taketake me ngā mahinga toi o ēnei rā.*
* *Kua mārama ki ngā kōrero matua mo ngā mahi toi taketake o mua, o nāianei.*
* *Kua tika te whakamārama i ngā rerekētanga i roto i te reo Māori.*
 | * Ka tau te whakataurite i ngā mahinga toi kia hāngai ai ki kaupapa kē atu.
* Ka whakamāori i te rerekētanga o ngā mahinga toi taketake i ngā mahinga toi o ēnei rā.

*Hei tauira:*Kua tautohua e te ākonga ngā āhuatanga hou, tawhito hoki o tētahi toi taketake me tētahi mahinga toi hei waihanga i tētahi rauemi hei whakaatu i ēnei mea e whai ake nei:* *Kua mārama te ākonga ki tētahi mahi toi taketake.*
* *Ka māmā te whakaputa i ngā whakaaro me ngā kare ā-roto o te ākonga e pā ana ki ngā tauritenga o ngā mahi toi e rua. Kua whakamāramahia hoki ngā pūtake.*
* *Kua mātua mōhio ki te hanga rauemi e whakamārama ana i te rerekētanga o ngā toi taketake i ngā mahinga toi o ēnei rā.*
* *Kua mārama ki ngā kōrero matua mō ngā mahi toi taketake o mua, o nāianei. E āhei ana ki te whakamārama mai i ōna whakaaro ki te kaupapa.*
* *Ka tika te whakamārama i ngā rerekētanga i roto i te reo Māori, a, ka mōhio hoki ki te whakawhānui i ngā ariā matua o ngā mahinga toi.*
 | * Ka tau te whakataurite i ngā mahinga toi kia hāngai ai ki ngā kaupapa huhua noa.
* Ka tino mārama te whakamāori i te rerekētanga o ngā mahinga toi taketake i ngā mahinga toi o ēnei rā.

*Hei tauira:*Kua tautohua e te ākonga ngā āhuatanga hou, tawhito hoki o tētahi toi taketake me tētahi mahinga toi hei waihanga i tētahi rauemi hei whakaatu i ēnei mea e whai ake nei:* *Kua mātau te ākonga ki tētahi mahi toi taketake.*
* *Ka rangatira ngā whakaaro me ngā kare ā-roto o te ākonga e pā ana ki ngā tauritenga o ngā mahi toi e rua. Kua āta whakamārama hoki i ngā pūtaketanga.*
* *Kua mātau ki te hanga rauemi e whakamārama ana i te rerekētanga o ngā toi taketake i ngā mahinga toi o ēnei rā. Kua eke te mahi toi ki taumata kē atu.*
* *Kua tino mārama ki ngā kōrero matua mō ngā mahi toi taketake o mua, o nāianei. E māmā ana ki te whakamārama mai i ōna whakaaro ki te kaupapa i roto i ngā horopaki huhua.*
* *Ka tika te whakamārama i ngā rerekētanga i roto i te reo Māori, ā, kua whakanikoniko i āna kōrero me ētahi whakataukī hei whakamārama i āna whakairo.*
 |